
Paulo et sanctae Romanae ecclesiae matri nostrae, ac domino
nostro papae Innocentio ej usque catholicis successoribus,
totum regnum Angliae et totum regnum Hiberniae, cum
omni jure et pertinentiis suis, pro remissione peccatorum
nostrorum et totius generis nostri tarn pro vivis quam de-
functis; et amodo ilia a Deo et ecclesia Romana tanquam
feodatarius recipientes et tenentes, in praesentia prudentis viri
Pandulfi, domini papae subdiaconi et familiaris, fidelitatem
exinde praedicto domino nostro papae Innocentio, ej usque
catholicis successoribus et ecclesiae Romanae, secundum
subscript am formani facimus et juramus, et homagium ligium
in praesentia domini papae, si coram eo esse poterimus, eidem
faciemus ; successores et haeredes nostros de uxore nostra in
perpetuum obligantes, ut simili modo summo pontifici qui
pro tempore fuerit, et ecclesiae Romanae, sine contradictione
debeant fidelitatem praestare et homagium recognoscere. Ad
indicium autem hujus perpetuae nostrae obligationis et con-
cessipnis volumus et stabilimus, ut de propriis et specialibus
redditibus praedictorum regnorum nostrorum, pro omni ser-
vitio et consuetudine quod pro ipsis facere deberemus, salvo
per omnia denario beati Petri, ecclesia Romana mille marcas
sterlingorum percipiat annuatim, scilicet in festo Sancti
Michaelis quingentas marcas et in Pascha quingentas marcas ;
septingentas scilicet pro regno Angliae et trecentas pro regno
Hiberniae : salvis nobis et haeredibus nostris justitiis,
libertatibus, et regalibus nostris, quae omnia, sicut supradicta
sunt, rata esse volentes perpetuo atque firma, obligamus nos
et successores nostros contra non venire. Et si nos vel aliquis
successorum nostrorum hoc attemptare praesumpserit, quicun-
que fuerit, ille, nisi rite commonitus resipuerit, cadat a jureregni,
et haec carta obligationis et concessions nostrae semper firma
permaneat.

Form of the oath of fealty.

Ego Johannes, Dei gratia, rex Angliae et dominus Hiberniae,
ab hac hora inantea fidelis ero Deo et beato Petro et ecclesiae
Romanae ac domino meo papae Innocentio ej usque successori-
bus catholice intrantibus : non ero in facto, dicto, consensu
vel consilio, ut vitam perdant vel membra, vel mala captione
capiantur. Eorum damnum, si scivero, impediam et removere
faciam si potero: alioquin quam citius potero, intimabo vel
tali personae dicam quam eis credam pro certo dicturam.
Consilium quod mini crediderint, per se vel per nuncios suos